Document ID: /roh_data/filtered/swiss_laws_in_ROHinterleaved.jsonl.gz/27975

This text was translated from IT into Rumantsch Grischun.

Le autorità e i servizi seguenti trattano i dati del SIAC:a. l’USTRA;b. le autorità federali e cantonali competenti per il rilascio e la revoca delle autorizzazioni a condurre e delle licenze di circolazione, per quanto attiene ai dati relativi al loro ambito di competenza;c. le autorità competenti per il razionamento del carburante e per la requisizione e locazione di veicoli a favore dell’esercito, della protezione civile e dell’approvvigionamento economico del Paese, per quanto attiene ai dati relativi ai veicoli e ai detentori dei veicoli;d. gli organi di polizia competenti per il sequestro di licenze di condurre e di licenze di circolazione, per quanto attiene ai dati relativi alle autorizzazioni a condurre e ai veicoli;e. le autorità competenti per il controllo dello sdoganamento e dell’imposizione secondo la LIAut, per quanto attiene ai dati relativi al loro ambito di competenza;f. i servizi incaricati della riscossione e della verifica del pagamento della tassa sul traffico pesante commisurata alle prestazioni secondo la legge del 19 dicembre 1997 sul traffico pesante, per quanto attiene ai dati relativi al loro ambito di competenza;g. i servizi incaricati della riscossione e della verifica del pagamento della tassa per l’utilizzazione delle strade nazionali secondo la legge del 19 marzo 2010 sul contrassegno stradale, per quanto attiene ai dati relativi ai veicoli e ai detentori di veicoli;h. le autorità competenti per l’esecuzione della riduzione delle emissioni di CO2 dei veicoli secondo la legge del 23 dicembre 2011 sul CO2, per quanto attiene ai dati relativi al loro ambito di competenza. Nuovo testo giusta il n. I della LF del 17 mar. 2023, in vigore dal 1° ott. 2023  (RU 2023 453; FF 2021 3026). Introdotta dal n. I della LF del 17 mar. 2023 (RU 2023 453; FF 2021 3026). Nuovo testo giusta l’all. 2 n. 1 della LF del 17 mar. 2023, in vigore dal 1° mag. 2024 (RU 2023 453, 2024 131; FF 2022 2323, FF 2022 2323). RS 641.51 Introdotta dal n. I della LF del 17 mar. 2023 (RU 2023 453; FF 2021 3026). Nuovo testo giusta l’all. 2 n. 1 della LF del 17 mar. 2023, in vigore dal 1° mag. 2024 (RU 2023 453, 2024 131; FF 2022 2323, FF 2022 2323). RS 641.81 Introdotta dal n. I della LF del 17 mar. 2023, in vigore dal 1° ott. 2023 (RU 2023 453;  FF 2021 3026). RS 741.71 Introdotta dal n. I della LF del 17 mar. 2023, in vigore dal 1° ott. 2023 (RU 2023 453;  FF 2021 3026). RS 641.71

Las suandantas autoritads ed ils suandants posts elavuran las datas dal SIAC:a. il UVIAS;b. las autoritads federalas e chantunalas ch’èn responsablas per conceder e per retrair las autorisaziuns da manischar ed ils documents dals vehichels: las datas da lur champ da cumpetenza;c. las autoritads ch’èn responsablas per raziunar il carburant sco er per requirir u per prender en locaziun vehichels per l’armada, per la protecziun civila e per il provediment economic dal pajais: las datas davart ils vehichels e davart lur possessurs;d. ils organs da polizia ch’èn responsabels per sequestrar permiss da manischar e documents da vehichels: las datas davart las autorisaziuns da manischar e davart ils vehichels;e. las autoritads ch’èn responsablas per controllar il pajament dals dazis ed il pajament da las taglias tenor la LTAut: las datas da lur champ da cumpetenza;f. ils posts ch’èn incaricads cun l’incassament e cun la controlla dal pajament da la taxa sin il traffic pesant dependenta da la prestaziun tenor la Lescha dals 19 da december 1997 davart la taxa sin il traffic da camiuns pesants: las datas da lur champ da cumpetenza;g. ils posts ch’èn incaricads cun l’incassament e cun la controlla dal pajament da la taxa per l’utilisaziun da las vias naziunalas tenor la Lescha dals 19 da mars 2010 davart la taxa da las vias naziunalas: las datas davart ils vehichels e davart lur possessurs;h. las autoritads ch’èn responsablas per exequir la reducziun da las emissiuns da CO2 da vehichels tenor la Lescha dals 23 da december 2011 davart il CO2: las datas da lur champ da cumpetenza. Versiun tenor la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026). Integrà tras la cifra I da la LF dals 17 da mars 2023 (AS 2023 453; BBl 2021 3026). Versiun tenor la cifra 1 da l’agiunta 2 da la LF dals 17 da mars 2023, en vigur dapi il 1. da matg 2024 (AS 2023 453; 2024 131; BBl 2021 3026; 2022 2323). SR 641.51 Integrà tras la cifra I da la LF dals 17 da mars 2023 (AS 2023 453; BBl 2021 3026). Versiun tenor la cifra 1 da l’agiunta 2 da la LF dals 17 da mars 2023, en vigur dapi il 1. da matg 2024 (AS 2023 453; 2024 131; BBl 2021 3026; 2022 2323). SR 641.81 Integrà tras la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026). SR 741.71 Integrà tras la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026). SR 641.71